Ronnie Spector

Ronnie Spector (egentlig Veronica Greenfield, født Veronica Yvette Bennett 10. august 1943, død 12. januar 2022) var en amerikansk vokalist og frontfigur i jentegruppa The Ronettes.

 Karakteristikk 
Ronnie Spector er blitt kalt «the original bad girl of rock and roll».The Last of the Rock Stars by Patrick Donovan (April 12, 2006) theage.com.auThe Ronettes – Inductees (Inducted 2004)  – The Vocal Group Hall of Fame Foundation vocalgroup.org

 Oppvekst og karriere 

Veronica Yvette Bennett ble født i New York og var meget ung da hun begynte å opptre som sangartist, noe hun ble oppfordret til av nær familie. De andre medlemmene i The Ronettes var hennes søster, Estelle Bennett (1941–2009), og kusinen Nedra Talley. Også disse ble oppmuntret av sine nærmeste til å forsøke en sangkarriere. Dermed slo de seg sammen til en trio.

Jentene i The Ronettes hadde en flerkulturell bakgrunn, i det Bennettenes mor var dels afro-amerikansk, dels Cherokee, mens faren var irsk. Deres kusine, Nedra Talley, hadde derimot afro-amerikanske og puertoricanske aner. Ronnie Spector har selv fortalt at hun på et tidspunkt i barndommen ikke riktig visste sikkert hvilken hudfarge hun hadde.

Ronnie var i årene 1968 til 1974 gift med plateprodusenten Phil Spector. Hun tok i bruk hans familienavn som profesjonelt artistnavn. Ifølge Ronnies selvbiografi Be My Baby: How I Survived Mascara, Miniskirts, and Madness (1989) holdt Phil henne nærmest som fange i eget hjem med svært begrensede muligheter til å ta vare på musikkarrieren. Han var enda så paranoid at han gjemte skoene hennes for at hun ikke skulle kunne forlate huset.

Så sykelig sjalu var Phil Spector da Ronnie turnerte sammen med The Rolling Stones at han ga henne forbud mot å omgås dem. Han var nemlig overbevist om at hun ville benytte enhver anledning til å være ham utro. Hun forteller videre at han uopphørlig tvang henne til å se Citizen Kane for å minne henne om at hun var et null uten ham.

I kjelleren hadde han stående en gullkiste med glasslokk, og i denne truet han å gravlegge henne dersom hun våget prøve å stikke av. Dessuten lå huset alltid i stummende mørke fordi han var redd for at noen utenfor skulle se hans skallede hode. De adopterte tre barn før Phil Spectors herskesyke førte til at ekteskapet havarerte. Det lyktes Ronnie å rømme med den yngste av barna, Donté.Donté Phillip, født 23. mars 1969; adoptert ni måneder gammel i november 1969. En dag i 1972 knuste hun glasset i skyvedøra og vandret ut. Uten sko, som hun var, ble hun kraftig skåret opp på føttene innen hun nådde porten. Hun krevde nå skilsmisse og vendte aldri tilbake. Phil ble senere enslig forsørger for to eldre barn, som var tvillinger.Louis og Gary Phillip, født 12. mai 1966; adoptert åtte år gamle i 1974. Senere skrev Ronnie i sin selvbiografi: «I can only say that when I left in the early 1970s , I knew that if I didn't leave at that time, I was going to die there».Ron-Nuts - The mad, vicious life of Phil & Ronnie Spector-By Maureen Callahan (March 7, 2007) New York Post Ronnie og Phil Spector ble separert i 1973, og de ble skilt året etter.

Selvbiografien Be My Baby: How I Survived Mascara, Miniskirts, and Madness som hun skrev sammen med Vince Waldron, ble gjenutgitt som billig pocket 15 år senere. Ronnie Spector bor nå i Connecticut sammen med sin nye ektemann, Jonathan Greenfield, og deres to sønner, Austin Drew og Jason Charles. Hun har opptrådt med sine årlige Ronnie Spector's Christmas (Xmas) Party rundt om i USA siden sent på 1980-tallet og i det siste decenniet i New York City ved B. B. Kings Blues Club & Grill.

 Karriere 

Phil Spector var produsent og manager for The Ronettes. Tidlig på 1960-tallet hadde gruppa stor suksess med sanger som «Be My Baby», «Baby I Love You» og «Walking in the Rain». Gruppa ble oppløst i 1966 og kom ikke sammen igjen før de i 2007 ble innlemmet i Rock and Roll Hall of Fame. Gruppa følte seg sviktet da Phil Spector tok en pause fra dem for å hjelpe Tina Turner til å få en hit med «River Deep - Mountain High» {US #88; a UK #3}. I 1969 kom en singel, sunget av Ronnie, men kreditert som «The Ronettes Featuring the Voice of Veronica», på Herb Alperts A&M med en eldre Ronettes B-side på andre siden. Singelen het «You Came, You Saw, You Conquered», og de andre følte seg fullstendig overflødige.

Tidlig på året i 1971, mens Phil Spector i en periode fungerte som leder av A&R ved Apple Records, fikk Ronnie spille inn singelen «Try Some, Buy Some»/«Tandoori Chicken». Begge sangene var komponert av George Harrison og ble samprodusert av Harrison og Spector. Singelen utkom som Apple 33 i Storbritannia og Apple 1832 i USA.

Selv om singelen ikke klatret høyt på platebarometrene ble den lagt merke til. Ikke minst av John Lennon, som senere samme år ba Phil Spector produsere «Happy Xmas (War Is Over)» for ham. Lennon ønsket nemlig den samme 'Wall of Sound'-effekt, toppet av en mandolinstemme, slik han hadde skapt for «Try Some, Buy Some». Lennon likte også følelsen av rockabilly og sang bade A- og B-siden av Spectors single på sitt eget fødselsdagsselskap i New York, 9. oktober 1971.Et opptak av John Lennon som synger «Try Some, Buy Some» og «Tandoori Chicken» har kun vært å høre på bootlegs.

Fra 1972 til 1975 skapte Ronnie et nytt Ronnie Spector and the Ronettes med to nye medlemmer. Den ene var Chip Fields, moren til skuespiller Kim Fields).

Billy Joels hit fra 1976, Say Goodbye to Hollywood, skal ha vært inspirert av Ronnie Spector. Ronnie laget en coverversjon av samme i 1977 og ble backed av Bruce Springsteen & the E Street Band.

Ronnie spilte inn sitt første soloalbum i 1980. Det ble produsert av Genya Raven, som ble en forløper til samarbeidet med Joey Ramone senere på 1990-tallet. I 1986 fikk Ronnie gjenoppleve en radiosuksess med vokalisten Eddie Moneys Top 5 hit «Take Me Home Tonight», (hvor hun blir introdusert av Money som synger «just like Ronnie sang (Money)... OH, OH, OH, OH-OH (Ronnie Spector)». Videoen til hit-innspillingen ble kåret til en av årets beste og lagt inn på rotasjon av MTV. På samme tid spilte hun også inn «Tonight You're Mine, Baby» (fra filmen Just One of the Guys) og sang duett med Southside Johnny på «You Mean So Much To Me», skrevet av Bruce Springsteen og produsert av Steven Van Zandt fra E Street Band.

I 1999 utga hun det kritikerroste albumet She Talks to Rainbows, som inneholdt noen eldre coverlåter. Joey Ramone var produsent og opptrådte på scenen sammen med henne for å promotere plata. I 2003 var hun bakgrunnsanger på The Misfits' album Project 1950.

I 2003 saksøkte Ronnie Spector og de andre i The Ronettes Phil Spector for mangelfull betaling av royalties og ble tilkjent USD  etter vilkårene i kontrakten fra 1963.

Ronnie ble sammen med gruppa innlemmet i Vocal Group Hall of Fame i 2004 og The Ronettes  i Rock and Roll Hall of Fame i 2007.

Ronnies siste album Last of the Rock Stars (Bad Girl Sounds) ble utgitt for hjemmepublikumet i 2009 og hadde bidrag fra medlemmer av The Raconteurs, Nick Zinner fra The 'Yeah Yeah Yeahs', The Raveonettes, Patti Smith og Keith Richards.

En ny jule-EP kalt Ronnie Spector's Best Christmas Ever ble utgitt på Bad Girl Sounds i november 2010, inneholdende fem nye julesanger.

 Galleri

 Diskografi med Ronettes og som soloartist 
 The Ronettes Featuring Veronica, 1965
 The Fabulous Ronettes Featuring Veronica, 1965
 Siren, 1980
 The Ronettes Greatest Hits – Volume 1, 1981
 The Ronettes Greatest Hits – Volume 2, 1981
 Unfinished Business, 1987
 The Best of The Ronettes, 1992
 She Talks to Rainbows EP, 1999
 Something's Gonna Happen, 2003
 Last of the Rock Stars, 2009

 Referanser  

 Eksterne lenker 
Siste innspilling med Ronnie Spector. Billboard, lest 13. januar 2022. 




 Interview on Spinner.com regarding Rock Hall of Fame Induction 

Kategori:Mezzosopraner
Kategori:Apple Records-artister
Kategori:Phil Spector